**Д О Г О В О Р**

Днес, ………………. година в град Варна се сключи настоящия договор между:

1. „СБАГАЛ Проф. Д-р Д.Стаматов - Варна” ЕООД, със седаллище и адрес на управление : гр.Варна, бул. „Цар Освободител”№ 150, вписано в Търговския регистър при Агенция по вписванията към Министерството на правосъдието, ЕИК 000090065, представлявано от Управителя д-р Радослав Минков, наричана за краткост ”**ВЪЗЛОЖИТЕЛ**” от една страна и от друга страна

2. „Марвена Диагностика” ООД със седалище и адрес на управление: гр. София 1799, област София, община Столична, район р-н Младост, ж.к. „Младост” 2, ул. „Свети Киприян” №44, вписано в Търговския регистър при Агенцията по вписванията към Министерството на правосъдието, ЕИК 200600292 чрез Управителя Надя Евстатиева Драгоева, ЕГН:6604161731 наричана по долу накратко ”**ИЗПЪЛНИТЕЛ**”, на основание чл.14, ал.4 от ЗОП за провеждане на процедура с Публична покана изх.№447/23.06.2015 и Протокол за класиране на участниците, за следното:

**І. ПРЕДМЕТ НА ДОГОВОРА**

 1.1. **ВЪЗЛОЖИТЕЛЯ** възлага, а **ИЗПЪЛНИТЕЛЯТ** се задължава да достави  **реактиви и медицински консумативи за нуждите на клиничната лаборатория при СБАГАЛ "Проф. д-р Д.Стаматов -Варна" ЕООД - Варна, чрез периодично повтарящи се доставки след направени от възложителя заявки по обособени позиции**  както следва: №2 - **Кръвно-газов анализатор М348,** наричани за краткост СТОКИ, по Приложение №1 – представена от изпълнителя оферта.

1.2.Настоящият договор влиза в сила от датата на подписването му.

1.3. Срокът на договора е 12 месеца, считано от датата на влизането му в сила.

**II. ЦЕНА. НАЧИН НА ЗАПЛАЩАНЕ**

 2.1. Единичната цена на стоките по чл.1. с ДДС е посочена в Приложение №1 за стойност на единичните цени на стоките с ДДС, подадени в офертата при участието в процедурата за възлагане на обществена поръчка.

2.2.Цената на **СТОКАТА** по търговско наименование включва стойността на стоката, опаковка, застраховка и транспорт до краен получател, при срок на годност не по-малък от 70 на сто от обявения от производителя към датата на всяка доставка.

2.4.Цената е определена до краен получател и не превишава регистрираната цена на производител, плюс максимално допустимата надценка за търговец на едро, с включен ДДС.

2.5. **Цената, посочена в офертата, неразделна част от настоящия договор е ПОСТОЯННА и не може да се променя до края на действие на този договор , освен в случаите на чл.43, ал.2 от ЗОП.**

 2.6. Възложителят не е длъжен да закупи цялото количество по Приложение № 1, като ритмичността и броя на заявките се определя от възложителя.

 2.7. Възложителят запазва правото си да заявява различни видове и количества в рамките на спецификацията към настоящия договор.

 2.8**.** Заплащането на стоките по договора се извършва отложено в срок до 60(шестдесет) дни, след представяне на следните документи:

 а) оригинална фактура - оригинал и заверено копие;

 б) приемателно - предавателни протоколи;

 2.9.в случай, че посочените в чл.2.8. документи са нередовни или не са комплектовани, същите се връщат на ИЗПЪЛНИТЕЛЯ с приемателно-предавателен протокол за изправяне на нередностите. Срокът по чл.2.7. за плащане на доставката, започва да тече от датата на представянето на последния изискуем се документ.

 2.10.Плащането на СТОКИТЕ се извършва от **ВЪЗЛОЖИТЕЛЯ** чрез банков превод по сметка на **ИЗПЪЛНИТЕЛЯ.**

**III. ЗАДЪЛЖЕНИЯ НА ИЗПЪЛНИТЕЛЯ**

 3.1. **ИЗПЪЛНИТЕЛЯТ** е длъжен да доставя на **ВЪЗЛОЖИТЕЛЯ – СТОКИТЕ, по количества точно по заявката** за своя сметка до болничната аптека в сграда и помещения, посочени от **ВЪЗЛОЖИТЕЛЯ**.

 3.2. Да достави СТОКИТЕ със срок на остатъчна годност не по – малко от 70 %.

 3.3. Качеството на стоките , предмет на настоящия договор ,следва да отговаря на техническите изисквания на производителя, което се удостоверява със сертификат за качество,издаден от компетентен орган в страната на производителя.

 3.4. Към датата на доставката, остатъчният срок на годност на **СТОКИТЕ** предмет на настоящия договор, следва да бъде не по–малък от 70 % от обявения от производителя.

 3.4.1. В случай на доставка на **СТОКИТЕ** с по – кратък от договорения срок на годност **ИЗПЪЛНИТЕЛЯТ** дължи неустойка, както следва:

 - 69,99%- 60% – 10% върху стойността на доставката;

 - 59,99% - 50% - 20 % върху стойността на доставката;

 - 49,99% - 40% - 30 % върху стойността на доставката;

- 39,99% - 30% - 60 % върху стойността на доставката;

- 29,99% - 20% - 75 % върху стойността на доставката;

- под 20% -90 % върху стойността на доставката.

 3.4.2.Доставка на СТОКИ с остатъчен срок на годност по –малък от 40 на сто от обявения от производителя се извършва само с мотивирано решение на изпълнителния директор на СБАГАЛ ЕООД и то за конкретно определено от него количество.

 3.4.3.Доставки на **СТОКИТЕ** с остатъчен срок на годност под 15% не се допускат и няма да бъдат заплащани от **ВЪЗЛОЖИТЕЛЯ.**

 3.5. **ВЪЗЛОЖИТЕЛЯТ** може да откаже приемането на **СТОКИТЕ** , ако в деня на тяхното приемане остатъчният срок на годност е по – малък от определения в чл.3.4. от настоящия договор.

 3.6. Да доставя СТОКИТЕ, придружени с надлежни документи в оригинална опаковка и с ненарушена цялост.

 3.7. Да извърши доставката с грижата на добър търговец.

 3.8. Доставката на СТОКИТЕ се извършва до 24 /двадесет и четири/ часа след направена писмена заявка.В заявката **ВЪЗЛОЖИТЕЛЯТ** определя вида и броя на СТОКИТЕ, които желае да му бъдат доставени.

 3.9. **ИЗПЪЛНИТЕЛЯТ** се задължава при невъзможност от доставка на заявените количества в срока по 3.8 веднага да изпрати на **ВЪЗЛОЖИТЕЛЯ** отказно писмо. Ако в срока по 3.8 **ВЪЗЛОЖИТЕЛЯТ** не получи заявените количества и не получи отказно писмо и това се повтори повече от два пъти, то **ВЪЗЛОЖИТЕЛЯТ** има право да развали договора.

 3.10. Ако по време на действие на настоящия договор **ИЗПЪЛНИТЕЛЯТ** системно не доставя заявените количества в срока по 3.8 или повече от два пъти изпрати отказно писмо за невъзможност от извършване на доставка на заявените количества, то **ВЪЗЛОЖИТЕЛЯТ** има право да развали договора с него.

 3.11. Доставянето на по – малки количества от заявените от **ВЪЗЛОЖИТЕЛЯТ** количества се счита за невъзможност от доставка и се приравнява на отказно писмо за недоставените количества и ако това се повтори повече от два пъти ВЪЗЛОЖИТЕЛЯ има право да развали договора.

 **IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

4.1. Да покаже на **ИЗПЪЛНИТЕЛЯ** местата, на които да се извърши доставката на СТОКИТЕ.

4.2. **ВЪЗЛОЖИТЕЛЯТ** е длъжен да заплати уговорената цена в размера, по начина и сроковете, определени в настоящия договор.

4.3. Да получи и приеме доставените СТОКИ в срока по този договор и качество, отговарящо на стандартите за съответната СТОКА чрез подписване на приемо-предавателен протокол.

4.4. **ВЪЗЛОЖИТЕЛЯТ** има право, когато **ИЗПЪЛНИТЕЛЯТ** се е отклонил от изискванията за доставката на СТОКИТЕ от настоящия договор, да откаже приемането на част или цялото количество СТОКИ, както и да откаже за заплати съответната цена, докато **ИЗПЪЛНИТЕЛЯТ** не изпълни своите задължения, съгласно договора.

**V.ПРЕДАВАНЕ НА СТОКАТА, ПРЕМИНАВАНЕ НА СОБСТВЕНОСТТА И РИСКА**

5.1. Предаването и приемането на доставените СТОКИ, става с приемо-предавателен протокол, подписан от представител на СБАГАЛ Проф.д-р Д.Стаматов – Варна ЕООД и упълномощено лице на **ИЗПЪЛНИТЕЛЯ** в 2 (два) екземпляра**.** Подписания протокол е основание за **ИЗПЪЛНИТЕЛЯ** да издаде фактура за доставените стоки.

5.2. Рискът от погиване и повреждане на СТОКИТЕ се носи от **ИЗПЪЛНИТЕЛЯ** до момента на подписване на протокола по т. 5.1.

5.3. Преминаването на собствеността върху СТОКИТЕ става в момента на подписването на протокола от **ВЪЗЛОЖИТЕЛЯ.**

5.4. В случай на рекламация и възникване на спор между страните по договора **ВЪЗЛОЖИТЕЛЯТ** осигурява проверка на рекламираните СТОКИ от контролна организация в присъствието на представители на двете страни, за което се съставя надлежен протокол.

 5.5 Подписаната от представител на СБАГАЛ Проф.д-р Д.Стаматов – Варна ЕООД фактура се приравнява на приемо – предавателен протокол. Констатирани несъответствия при доставката се отстраняват след проверката на стоките по фактурата и допълнително уточнение с **ИЗПЪЛНИТЕЛЯ**.

**VI. ОТГОВОРНОСТ НА ИЗПЪЛНИТЕЛЯ**

6.1. **ИЗПЪЛНИТЕЛЯТ** декларира, че е собственик на доставените СТОКИ от всяка доставка.

6.2. Недостатъци, повреди, дефекти констатирани от **ВЪЗЛОЖИТЕЛЯТ**, след получаване на СТОКИТЕ от **ИЗПЪЛНИТЕЛЯ,** последния се задължава да съдейства на **ВЪЗЛОЖИТЕЛЯ** за отстраняването им.

**VIІ. ПРЕКРАТЯВАНЕ НА ДОГОВОРА И НЕУСТОЙКИ**

7.1.Настоящият договор може да бъде прекратен в следните случаи:

7.1.1.По взаимно съгласие. В този случай никоя от страните не дължи обезщетение на другата.

7.1.2.С изпълнението му.

7.1.3.Ако изпълнението на договора стане невъзможно, поради независещи от страните причини. В този случай никоя от страните не дължи на другата обезщетение.

7.1.4.При прекратяване на юридическото лице **ИЗПЪЛНИТЕЛ**, освен ако се даде съгласие договорът да бъде продължен с правоприемник.

7.1.5.При влязло в сила решение за обявяване в несъстоятелност на **ИЗПЪЛНИТЕЛЯ.**

7.1.6. Едностранно с едноседмично предизвестие от страна на **ВЪЗЛОЖИТЕЛЯ** с писмено уведомление до **ИЗПЪЛНИТЕЛЯ** при констатиране в течение на изпълнение на договора на нарушенията посочени 3.6, 3.8 и 3.9 от този договор.

7.1.7. Едностранно с едноседмично предизвестие от страна на **ВЪЗЛОЖИТЕЛЯ** с писмено уведомление до **ИЗПЪЛНИТЕЛЯ ,**  ако се установи, че по време на изпълнение на договора СТОКИТЕ предмет на този договор покажат дефект трайно повтарящ се при тяхната употреба в следствие на което същите стават негодни за употреба или крият риск от възникване на опасност за здравето на пациентите.

7.2.При забава от страна на **ВЪЗЛОЖИТЕЛЯ**  при заплащане на дължимото по настоящия договор възнаграждение, той дължи законната лихва върху сумата за периода на забавата.

7.3.В случай на причиняване на вреда на **ВЪЗЛОЖИТЕЛЯ** поради причина, дължаща се на доставени некачествени СТОКИ, като отклонението от качеството е констатирано при потреблението им, **ИЗПЪЛНИТЕЛЯТ** се задължава за своя сметка да възстанови причинената вреда.

7.4.В случай че **ИЗПЪЛНИТЕЛЯТ** не достави на **ВЪЗЛОЖИТЕЛЯ**  СТОКИТЕ в срока по 3.8 от този договор, **ДИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1% на ден върху стойността на просрочената доставка, но не-повече от 10% от стойността недоставените СТОКИ. Сумата се удържа от **ВЪЗЛОЖИТЕЛЯ** при изплащането й по представената фактура.

 **VІІІ. ЗАКЛЮЧИТЕЛНИ КЛАУЗИ**

8.1.Настоящият договор не може да бъде изменян и допълван с анекс.

8.2.Всички съобщения и уведомления между страните по настоящия договор ще бъдат в писмена форма за действителност, която ще се смята спазена и при отразяването им по факс, и други, в случаите предвидени в договора.

8.3.Всеки спор относно съществуването и действието на настоящия договор или във връзка с него, или с неговото нарушение, включително споровете и разногласията относно действителността, тълкуването, прекратяването, изпълнението и неизпълнението му, ще се уреждат по взаимно споразумение между страните, а когато това се окаже невъзможно - по съдебен ред пред компетентния Варненски съд.

8.4.Страните по настоящия договор се задължават да не преотстъпват на трети лица информацията, разменена по адрес на съвместните търговски преговори или предоставената под формата на оферти, спецификации и други.

8.5.Нищожността на някоя клауза от настоящия договор не води до нищожност на друга клауза или на договора като цяло.

8.6.За неуредените въпроси по този договор се прилагат разпоредбите на ЗЗД, ЗОП и действащото законодателство на Република България.

 Неразделна част от този договор е:

* Приложение № 1 за стойност на единичните цени на стоките, подадени в процедурата за възлагане на обществена поръчка.

 Договорът се изготви в 2 /два/ еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

***ДОГОВАРЯЩИ СЕ :***

***ЗА ВЪЗЛОЖИТЕЛЯ: ЗА ИЗПЪЛНИТЕЛЯ:***

*Управител: :*

 */ Д-р Р.Минков/*

*Гл.счетоводител:*